J.R. Celski

John Robert «J. R.» Celski (født 17. juli 1990 i Monterey i California) er en amerikansk kortbaneløper på skøyter. Han var med på USAs lag som tok sølv under Vinter-OL 2014 i Sotsji på 5000 m stafett. Under Vinter-OL 2010 i Vancouver tok han bronse på 1500 meter og var med på USAs lag som tok bronse på 5000 m stafett. Celski har vunnet tre gull, fire sølv og fem bronse under verdensmesterskap. Han vant gull sammenlagt under junior-VM i 2007 og 2008 og sølv sammenlagt under USA-mesterskapet i 2008. 

 Personlig liv 
J. R. Celski blei født i Monterey i California der faren tjenestegjorde i den amerikanske hæren. Han vokste opp i Federal Way i Washington. Faren Robert, er av polsk avstamming og mora Sue, er av filippinsk avstamming. Celski har to eldre brødre, Chris og David, som er en offiser i den amerikanske hæren. J. R. gikk på Lakewood High School i Lakewood i California. Etter Vinter-OL 2010 har Celski planer om å begynne på college ved University of California, Berkeley.

Da han så Apolo Anton Ohno konkurrere under Vinter-OL 2002, bestemte han seg for å bytte fra rulleskøyter til kortbaneløp. Celski var 17 dager for ung til å kunne delta under Vinter-OL 2006.

J. R. har ved flere anledninger slått fast at hans helt og rollemodell i sportsverdenen er den filippinske bokseren Manny Pacquiao.

 Karriere 
 VM i 2009 
Under VM i 2009 vant Celski gullmedaljen i distansen 3000 meter og var med og tok gull under 5000 meter-stafetten.  Celski tok også bronse i distansene 1000 og 1500 meter og blei med dette sølvmedaljevinner sammenlagt.

 Vinter-OL 2010 

I 1500 meter-finalen vant Celski bronsemedalje etter at tidligere sølvmedaljevinner Lee Ho-suk kolliderte med Sung Si-bak i den siste svingen i det siste løpet. Celski lå som femte mann i finalen, men etter de to koreanernes fall avanserte han til en tredjeplass. Landsmannen Apolo Ohno havna på andreplass.

I semifinalen i distansen 1000 meter blei han diskvalifisert.Resultater for 1000-meteren. The New York Times. Sist besøkt 20. februar 2010

 Referanser 

 Eksterne lenker 


 Profil hos ISU

Kategori:Kortbaneløpere fra USA
Kategori:Olympiske sølvmedaljevinnere for USA
Kategori:Olympiske sølvmedaljevinnere i kortbaneløp på skøyter
Kategori:Olympiske bronsemedaljevinnere for USA
Kategori:Olympiske bronsemedaljevinnere i kortbaneløp på skøyter
Kategori:Medaljevinnere under Vinter-OL 2010
Kategori:Deltakere for USA under Vinter-OL 2010
Kategori:Kortbaneløpere på skøyter under Vinter-OL 2010
Kategori:Medaljevinnere under Vinter-OL 2014
Kategori:Deltakere for USA under Vinter-OL 2014
Kategori:Kortbaneløpere på skøyter under Vinter-OL 2014
Kategori:Deltakere for USA under Vinter-OL 2018
Kategori:Kortbaneløpere på skøyter under Vinter-OL 2018
Kategori:Personer fra Lakewood
Kategori:Personer fra King County i Washington
Kategori:Personer fra Monterey
Kategori:Artikler i skøytesportprosjektet